lipu tenpo 


nanpa toki 


o kama pona 
lon lipu tenpo! 
tenpo ni la 
mi ale li ken lukin 
e pali kama pi 
sitelen sitelen pi 
nimi ku suli. 
kin la o lukin e 
toki pi jan Polo a! 
ona li tawa 
ma Malasija 
li toki pona e ona. 
ni la mi wile kin 
tawa ma Malasija. 


-jan Sonatan 


VI 


le 

14 


jo 


kulupu 


toki tawa jan pi lipu tenpo: 

jan Ke Tami 

musi pi alasa sona 

toki pona 

pali len pi sitelen sitelen pi nimi 
ku suli 

toki ante 

toki ma 

sona 

anu suli pi ma Tosi 

kalama ma li kama ala kama e 
ma? 

ma 

tawa pi poki monsi pi ma Asija: 
nanpa wan. ma Malasija 

ma musi nasa Kalaka pi telo wawa 
nasa 

toki 

toki musi pi pana waleja 

soweli lili en waso suli 

musi 

kijetesantakalu o! 

noka o tawa 

toki nasa 


jan pali 


toki tawa jan pi lipu 
tenpo: jan Ke Tami 
tan jan Sonatan 


jan Ke Tami o toki! sina pali e seme 
tawa lipu tenpo? 


a, mi sitelen e sitelen musi. nimi ona li "ki- 
jetesantakalu? o". mi pana e toki. tenpo 
wan la, toki ni li ken toki sona. toki ante la 
mi toki e kulupu pi toki pona, e ijo pi toki 
pona. ante la, mi pana e pona kepeken 
lukin mi. 


pali pi lipu tenpo la ijo seme li pona 
mute? 


musi li pona nanpa wan tawa mi. ijo musi 
wan li ni: jan Alonola li pana e toki nasa 
la, jan Tenten li sitelen sitelen e ni la, ni 
li wawa tawa mi. ante la, ni li pona mute 
tawa mi: mi ken kama sona e ijo mute anu 
pilin mute tan jan ante kepeken toki pona 
a. mi ken pilin musi mute tan toki musi. 


ijo seme li ken pona kin e lipu tenpo? 


lipu tenpo li awen pali la, ni li pona suli 
tawa mi. jan pi nasin ante mute li pali e 
toki tawa ona la ni li ken wawa e lipu ten- 
po. a ken la, mi ken kama sona e pona tan 
pali pi kulupu Epelanto. 


sina pali e seme tawa pilin pona? 


toki pona li pona e pilin mi. ante la, mi na- 
sin e kulupu pi jan lili. kulupu ni li wile pilin 
musi tan lipu, tan pali sitelen kin. jan pi 
kulupu ni li jan pi pona suli. 


tenpo seme en nasin seme la sina kama 
sonae toki pona? 


tenpo sike pini wan la mi kama sona e 
ona. mi en kulupu lili pi jan pona mi li wile 
kama sona e ona la, mi kama sona e toki 
pona tawa pana sona. mi open e sona mi 


1  "kijetesantakalu" li soweli pona. 


pi toki pona kepeken sitelen pi jan Misali, 
kepeken lipu pi jan Lentan. mi awen kama 
sona kepeken lipu pu. 


sina kepeken ala kepeken e nimi pi pu 
ala? 


a, mi wile ala. taso nimi "tonsi" en nimi 
"kijetesantakalu" en nimi "ku" li pona kin 
tawa mi la mi kepeken nimi ni. taso mi 
wile awen e lili nimi pi toki pona. mi wile 
awen lon nasin pu. 


sina pali e seme lon lipu linluwi? sina 
[janketami.wordpress.com]? 


mi pali pini e ijo pi toki pona la, mi pana 
e ni ale tawa lipu ni. ante toki mute pi 
toki pona li lon. tenpo pini la, mi pana e 
kalama musi tan telo suli. sitelen pi "jan 
Pepa&soweli Kawa" li kama sitelen musi 
pi toki pona la, mi pana e ona. 


o pilin e ni: jan wan pi wile sina li kama 
sona e toki pona. jan seme o kama sona? 


jan li lon poka mi la mi wile e ona pi toki 
pona lon tenpo ale a a a. taso jan Rebecca 
Sugar li jan pi musi wawa a. mi wile sona 
e ni: ona li ken pali e seme kepeken toki 
pona? 


tenpo kama pi toki pona la ijo seme li 
suli tawa sina? 


mi wile e ni: jan pi toki pona li pali e lipu 
suli. mi wile lukin e lipu pi toki pona lon 
luka mi lon. mi wile e lipu kalama kin. toki 
pona la, toki lipu pi mute ala li kepeken 
kalama. mi wile kama lon kulupu pi toki 
pona lon tenpo mute. 


oawen pona! 
pona o awen lon sina 


2 "linluwi" li kulupu pi ilo sona. 
2 


musi pi alasa sona 
tan jan Ke Tami 


musi sin li lon. nimi ona li “Blanks De- 
tective”. jan li ken musi e ona kepeken 
toki Inli anu toki Nijon anu toki Kanse 
anu toki Epanja... anu toki pona kin a! 
sina musi e ona la, sina jan pi wile sona. 
sina alasa e sona ni: jan seme li jo e ijo 
seme, e moku seme, e soweli seme, e 
pilin seme, e ante mute. taso sona ni li 
weka a. toki taso li lon. ken la sina ken 
kama sona e sona pi wile sina tan toki 
ni. sina sona e ijo wan pi jan wan tan 
toki ni la, sina ken kama sona e ijo ante 
pi jan ni. sina ken kama sona e sona ale 
pi wile sina kepeken nasin ni. 


ni li sama ni: 

jan tu taso li lon: jan nanpa wan en jan 
nanpa tu. 

toki nanpa wan la, jan nanpa wan li jo e 


pali len pi sitelen 
sitelen pi nimi ku suli 
tan lon Jawin 


pali len pi sitelen sitelen pi nimi ku suli 
tan lon Jawin 


sitelen sitelen anu sitelen suwi li sitelen pi 
toki pona. ona li sama lukin e sitelen Majan; 
mama pi sitelen sitelen li wile e ni. tenpo 
pini la sitelen sitelen li jo e nimi pu taso... 
taso tenpo ni la ona li jo e mute. tenpo pini 
lili la mama pi toki pona li pana e lipu ku. lipu 
ku li jo e nimi sin. tan ni la mi en kulupu pi 
sitelen sitelen taso li lon ilo Telekan (Tele- 
gram) li alasa pali e sitelen pi nimi ku suli. mi 
en ona li pali mute la mi pini. sitelen ni li lon 
ni: 


mi pana e sona ni: sitelen ni li kama tan ma 
seme? tan seme la sitelen ni li sama lukin ni? 
mi pana sona e sona pi sitelen ni ale. 

moku laso. 

toki nanpa tu la, jan li jo e moku laso, li 
jo e soweli walo kin. 

toki nanpa tu wan la, jan li jo e moku ko, 
li jo e soweli suli kin. 


toki ni la, sina ken sona e ni: 

jan nanpa wan li jo e moku laso, li jo e 
soweli walo. 

jan nanpa tu li jo e moku ko, li jo e sow- 
eli suli. 


ni li wile e wawa e pali tan lawa la, ni li 
musi. mi musi e musi ni lon tenpo mute. 
sona musi mi li kama wawa a. 

o sona e ni: musi li toki e poka tu la, ni 
li ken nasa lili tawa sina: “ijo laso li lon 
poka open pi ijo loje.” sina sitelen e toki 
kepeken sitelen Lasina la, sina opene ni 
lon poka wan la, ni li poka open. sama 
la, poka pini li poka pini pi sitelen Lasi- 
na. 


o musi e ni lon 


https://js13kgames.com/entries/ 
blanks-detective 


jaima — soko 
meso epika — fokosila fanpan n 
kijetesontoksiu 


mi open kepeken leko?. leko li sin ala, li kama 
tan pana nanpa wan. mi pali e pana nanpa 
wan. leko nanpa wan li sama lukin, taso ona 
li jo ala e palisa lon palisa. palisa lon palisa li 
jo e kon pi kalama “e.” mi pali e leko sama ni 
tan ni: mi la leko li kiwen li sike ala. mi pali e 
poka. mi toki insa e ni: sitelen leko li sama 
lukin e leko. 


nimi monsuta li ike pali. mi toki tawa mi e 
ni: monsuta li sama lukin seme? tenpo wan 
la mi pali e sinpin monsuta. taso ona li jo ala 
e kon lon... mien ona li lukin e sitelen pi nimi 
ante pi kalama ante. monsuta li sama e ike 
e a. monsuta li kalama “mon” li kalama “su” 
li “ta” ona li alasa wan e nimi ni e kalama ni. 
jan Saki li pali e ni tan nimi monsuta: 


1 "leko" li kiwen 
2 "monsuta" li ijo ni: ona li pana e pilin ike 
jon Jossa Concept 


sina ken lukin e ni: jan Saki li kepeken e sitel- 
en pi kalama lili pi nimi sama. ona li lon poka 
lipu. jan Saki li pana e ni tawa kulupu pi sitel- 
en sitelen taso., ona li pona tawa mi ale. 


mi pali e misikeke? misikeke 
nanpa wan. ona li 
3 "misikeke" li 

moku tawa pona 

sijelo 


lukin sama ni: 


mi kepeken e sitel- 
en pi ilo pona tan ni. 
ona li pona. taso, ona 
li ken pona mute. jan 
Pensa li pana e sitel- 
en ni tawa kulupu: 


kasi li lon monsi palisa li lon monsi poki ko. 
ijo ni li kepeken pali e misikeke. ijo ni li pona 
tawa mi ale. mi en ona li pali e mute tan ni. 
jan Josan li wile e poki lon sitelen misikeke. 
kulupu li ante e sitelen ni. kulupu li ante e 
lon pi kasi e poki. tenpo ni la, ona li sama 
lukin e sitelen misikeke pi tenpo ni. mi pilin 
ponatan ona. 


mi pali e jasima* nanpa wan la ona li awen 
mute. ona li ni: 


di . 

J asi MA tasoonalijoalaeijo mute. 
tawa mi la ona li sama ala 
esitelen ante. mi sonae ni: 
mi wile e ijo jasima. tenpo 
ante la mi ante e ni., mi 
kama pali e jasima pi ten- 
po ni. tenpo sin la ona li 

ike tawa jan Josan. taso la sitelen li kama 
pona tawa ona. 


soko? li pona mute tawa ale. mi pali sin. ona 
li pona tawa kulupu. soko ni li sama e soko 
nanpa wan. ona li sama lukin e soko. 


meso* kin li ike. meso li sama lukin e seme? 
jan ala li sona. tenpo wan la mi pali e ni: 


meso 


kon ona li ni: sewi ona en 
anpa ona li pimeja. meso 
ona li walo. suli ona li 
kipisi walo. taso, ona li 
sama lukin e sitelen uta: 


4 suno li tawa pi nasin ante kepeken "jasima" 
5 "soko" li soweli anpa 

6 "meso" li pona ala, li ike ala, li lon 
ona tu. 


insa pi 


yA 


tan ni la ona li ike. mi ale li wile e ijo ante. 
mi alasa pali e meso ante. taso mi wile ala e 
ona. jan Josan li pali kin. jan Saki li pali e lipu 


tan sitelen meso. ona li ni: 


ona li kepeken e sitelen tan mi tan jan Josan. 
ona li pali e meso pi tenpo ni. jan Josan li 
weka e noka wan li ante e oko. 


epiku? li epiku mute. taso, kama jo sitelen li 
ike. mi open kepeken ni: 
ni li pona lili. taso ona epiku 
li ken pona mute. mi en 

ona li wile kepeken e 

sitelen pi nimi pona, pi 

nimi wawa, pi kalama lili. 

tan ni la mi pali e lipu ni: 


UD 

tenpo pini epik4 / G2 LO 
la ni li pona 
mute. ona 
li kepeken U ER 
eni tan pali - T 
e epiku pi 
tenpo ni. jan A 
Saki li wile e 
nimi wawa. 
jan Pensa li EN 
7 "epiku" li NZ 

"pona mutea" = 

wile e nimi 

ponae sitelen pi kalama “k”. 

tan ni la, jan Saki en jan Pensa li pali e 
sitelen: 


tenpo poka la sitelen li ante tawa sitelen ni. 


kokosila® kin li ike. tenpo wan la mi pali e 
sitelen akesi. taso, akesi li ike tawa ona. ake- 
si li sama mute., sitelen sitelen li sama ala. 
mi en ona li wile kepeken e nimi toki e nimi 
ike e kalama lili. ona li sama e sitelen sitelen 
ante. kepeken toki kepeken kalama lili la, 
mi pali e kokosila sin. ona li nasa ike. tenpo 
sinpin la jan Saki li pali e lipu kokosila (sina 
ken lukin e kokosila mi pi nanpatu. ona li lon 
sewi): 


e 


Von Jawin Ze» Temp; 


DEDALO 


8 sina "kokosila" la, sina toki ala e toki pona, 
taso toki pona li pona tawa kulupu ni 


lanpan 


kokosila pi tenpo ni li 
lon ni. 


lanpan? li musi. mi 
open kepeken sitelen 
mi: 


sitelen lanpan ni li 
pona tawa ona., taso 
mi en onali ken pona 
e sitelen. jan Josan li 
sona e sitelen pi sitel- 
en Majan. sitelen ni li 
Fi e kon lanpan. ona 
ini: 


jan Josan li sona e 
sitelen pi toki Miko- 
ma. ona li jo e kon lan- 
pan li lon ni. 


kemutenemk 


kepeken sitelen ni la, — 19 steal 


9 "lanpan" li "kama jo kekepen wawa" 


Nou Jemin W AM 


AES) SE 


ke mak hem] 


N 


jan Saki li pali e lipu. 
taso, mi en ona li 
pilin pi pona ala 
tan ni. jan Pensa 
li pali e lipu sama 


Sitelen pi tengo pini 


sitelen San. 

niliopen (MN 95) | 
nasin e L cS 
mi e ona. 


tenpo . 
ni la mi 
enonali 


ni li lon! 


nimi nt 
lisama 
nimi a. 
tan ni la, 
mi en 
ona li alasa pali e sitelen n sama sitelen a. 
sitelen a li pali kepeken sitelen pi kalama 

a. sitelen pi kalama a li ante lili. mi en ona li 
lanpan e sitelen pi kalama n li ante lili e ona. 
mi namako e linja pi sitelen a tawa sitelen 
n. nasin ni la mi en ona li pali e sitelen n. 


Q 
Mi 


So 


kijetesantakalu™ li sin ala 
mute. ona li kama lon tenpo 
monsi pi sitelen sitelen ante. 
jan Pensa li pali e ni: 


ona li sewi ala. tan ni la, palisa 
jelo Natan li pali e ni: 


tenpo poka la, jan 
Saki li pali e sitelen. 
sitelen ni li sama 
lukin e sitelen sow- 
eli. ona li pali e kije- 
tesantakalu ni kin: 


eĈ 


ni li pali len pi sitelen sitelen sin. mi wile 
pana sona tawa jan ale. mi pilin pona mute 
tan sitelen sitelen ni., mi wile e ni: sina kin 
li pilin pona. 


mi en ona li anu’? 
e —kijetesantaka- 
lu nanpa wan. mi 
ante ala e sitelen. 


10 "n" li sama "a 

11 kijetesantakalu li soweli pona 

12 jan li toki e wile tawa ijo wan tan ijo 
tu la ona li anue ijo 

toki ma 
tan jan Alonola 


toki ma li toki. jan mute li toki e ni: toki 
pona li mama pi toki ma. ni la, toki ma 
li toki lili pi toki pona. toki Inli en toki 
Epelanto la, jan li pana e nimi ni tawa 
toki lili pi toki pona: “tokiponido” (o 
toki: toki Tokiponito) 


toki Tokiponito mute li lon. taso, toki lili 
ante la, toki ma li suli! jan mute (331) 
li lon kulupu Wesi pi toki ma. jan mute 
kin (-80) li lon kulupu Siko pi toki ma. 


19 


tenpo sike tu pini la, jan Sepeku li open 
e toki ma. ona li pali e lipu pi toki ma. 
ona li pana e sona ona. jan mute li toki 
e ni: toki ni li suwi! mi wile kama sona e 
ona. ni la, jan mute li kama sona e ona. 
tenpo sike wan pini la, mi open lon ku- 
lupu pi toki ma. mi mute li ante mute e 
ona. jan mute li wile ante e ona. 


tenpo li tawa. tenpo sike wan la, mi 
mute li pali e ijo pi toki ma li ante e ona. 
jan suli pi toki ma (pi tenpo pini a) li jan 


7 


Sepeku li jan Sewi li kapesi* Pake li jan 
Tenten li jan Tasowe li jan ante mute! 
kin la, mi jan wan suli pi toki ma. 


jan mute li weka tan kulupu pi toki ma. 
tenpo ni la, jan Sewi en mi li lon taso. 
mi la, ni li ike lili. mi mute li pali e ante 
pini. pini la, mi mute li pali e lipu pi kama 
sona pi toki ma, e sitelen tawa pi toki 
ma (lon lipu Jutu “ma Alonola”). 


jan mute sin li open! mi la, ni li pona. 
tenpo ni la, o lukin e toki pi toki ma: 


mi olin e sina = mi li wolin e si 

toki! mi jan Alonola = peko! mi li jan 
Alonola! 

o moku e kala pona! = o moku e kala 
pona! 

tenpo ni la, mi tawa tomo sona mi. ona 
li ike tawa mi. = mi li tawa iputu ki tomo 
sona mi. mi li pilin ike nen ona. 
kijetesantakalu? = pawo lili pi ma Mew- 
ika anu pawo Procyon lotor anu pawo 
Pokijon Loto 


toki ma li jo e nimi sin mute a! nimi wan 
pi toki pona la, toki ma li jo e nimi tu. 


toki ma en toki pona li jo e ijo alasa tu: 
toki ma li wile e ni: ona li toki pi ma ali. 
toki pona li wile e ijo ante mute. toki 
ponali jo ala e ijo alasa wan. ken la, toki 
pona li wile e ni: ona li pana e ijo sewi 
tawa lawa sina. ona li pona tawa pilin 
sina. ona li musi. 


outala ala e toki ma. ona li wile ala e ijo 
ike tawa toki pona. ona li toki ante. ni li 
lon ala: ona li toki pona nanpa tu. 


1 "kapesi" li kule pi kiwen kasi 
2 "kijetesantakalu" li soweli pona 


anu' suli pi ma Tosi 
tan jan Alonola 


tenpo pini lili la, jan pi ma Tosi li ken anu 
e kulupu lawa ona. kulupu ni pi nasin 
jan li lon: 


e kulupu “CDU/CSU” anu “Union”. 
ona li kulupu pi nasin lawa awen. 
tenpo pini la, ona li kulupu nanpa 
wan. 

e kulupu “SPD”. ona li kulupu pi na- 
sin lawa kulupu. ona li wile e ni: jan 
ale li jo e lon pona. ona li wile pana 


e mani tawa jan pi mani lili. ona li 
lawa e ma Tosi lon poka pi kulupu 
“CDU/CSU”. 


e kulupu “AfD”. ona li kulupu pi nasin 
lawa ma. ma Tosi li pona tawa ona. 
ken la, ona li olin e ona. ona li pona 
kin tawa kulupu esun. ona li wile e 
ni: ma en jan lawa en jan utala en 
jan pi awen lawa li suli li jo e wawa 
mute. ona li ike tawa jan pi ma ante. 

e kulupu “FDP”. ona li kulupu pi na- 
sin lawa ken. ona li wile e ni: lawa pi 
tenpo ni la, kulupu li kama jo ala e 
ijo mani mute, li kama jo e ijo mani 
lili. lawa ona li pona tawa kulupu 
esun. 

e kulupu “Bündnis 90/Die Grünen”. 
ona li kulupu nasin pi pona ma. ona 
li wile e ni: ma li pilin pona. ona li 


1 sina “anu” e ijo la, sina wile jo e ijo ni, 
li wile ala jo e ijo ante. sina pali e ni la, 
ni li anu. 


25,7% 


24,1% 


10,3% 


wile pana e mani mute tawa pona 
ma, tawa pona soweli, tawa pona 
kasi. kin la, ona li wile e ni: ona li 
wile pana e mani tawa jan pi mani 
lili. 

e kulupu “Die Linke”. ona li kulupu 
nasin pi sama jan. ona li wile e ni: 
mani li suli ala tawa kulupu. kulupu 
ante ni la, ona li wile pana e mani 
mute mute tawa jan pi mani lili. ona 
li wile e ni: jan ale li ken moku, li jo e 
tomo, li jo e lon pona. 


kulupu ante mute li lon, taso kulupu ni 
taso li lon tomo lawa pi ma Tosi lon ten- 
po ni. 


ni la, kulupu nasin seme li nanpa wan: 


kulupu “SPD” 25.7% 

kulupu “CDU” 18.9% (o lukin kin e "CSU") 
kulupu "Biindnis 90/Die Grtinen" 14.8% 
kulupu “FDP” 11.5% 

kulupu “AfD” 10.3% 

kulupu “CSU” 5.3% 

kulupu “Die Linke” 4.9% 


kin la, kulupu lili “SSW” li lon tomo lawa 
pi ma Tosi lon tenpo kama! 


jan mute (25.7%) li anu e kulupu nasin 
“SPD”. ona li nanpa wan! taso, ona taso 
li ken ala lawa. ken suli la, ona en kulu- 
pu ante tu li kama e kulupu suli la, ona 
li ken lawa. 


8,790 


kulupu kulupu kulupu kulupu kulupu kulupu kulupu ante 
"CDU/CSU" "SPD" "AfD" "FDP" "Die Linke” "Bündnis 90/ 
Die Grünen” 


nanpa tan kulupu "Bundeswahlleiter” 


kalama ma li kama 
ala kama e ma? 
tan jan Ke Tami 


sina lukin e toki mi ni la, sina ken pilin e 
ni: ma li lon. ona li ante ala, li lon tenpo 
ni, li lon tenpo pini, li lon tenpo kama. 
ona li weka ala tan noka mi. taso ma li 
ante, li ante mute lon tenpo. 


o sona e ni: tenpo mun pini tu la... ma 
sin li kama lon! 


taso ni li ken tan seme? a, insa pi sike 
suli ma li seli suli a. seli li pali e ni: kiwen 
likama koseli, likamatelo pi seli suli. ki- 
wen telo seli ni li ken tawa, li ken wawa. 
tenpo la, ona li ken pakala e anpa ma, 
li ken tawa sewi kepeken wawa mute, 
li kalama suli, li ken pana e kon pimeja, 
li ken tawa e kiwen lili e kiwen suli lon 
supa ma kepeken tawa wawa. jan li lon 
ma ni la, ni li ken ike mute, li ken moli 
mute tawa jan, li ken pakala e ijo ale 
ona. tenpo mute mute la, nena li lon tan 
ni. nena ni la, kalama sin en pakala seli 
sin li ken kama. 


tawa pi poki monsi pi 
ma Asija: nanpa wan. 
ma Malasija 
tan jan Polo 


mi jan pi ma Italija, taso mi awen li pali 
lon ma Asija lon tenpo sike luka luka 
luka. ma Asija li pona mute tawa mi. jan 
en sona kulupu en nasin lon en nasin 
sewi pi kama suno li pona mute tawa 
mi. lon tenpo ni la mi tawa mute lon ma 
mute. mi tawa lon ma Malasija lon ma 
Pulune (Brunei) lon ma Sinkapo lon ma 
Intonesija lon ma Pilipina lon ma Mija- 
ma lon ma Tawi lon ma Laso (Laos) lon 

nena seli ni mute li lon. nena seli Puku- 
toku-Okanopa (Fukutoku-Okanoba) li 
lon insa pi telo suli, li weka lili tan ma 
Nijon. tenpo pini la, telo li len e ona. ni 
la, jan ala li lon. taso tenpo mun pini tu 
la, ona li kalama, li pana e kon pimeja. 
kon pimeja li ken pakala e ilo tawa lon 
sewi la tomo tawa sewi mute li ken ala 
tawa sewi. kulupu pi lawa telo li tawa 
ona, li lukin e ona la, ona li kama lukin e 
ni: ma sin li lon a! 


tenpo sike pini mute la, nena seli ni li 
kalama. tenpo pini tu la, ma sin li kama - 
taso ma ni li awen ala, li kama weka tan 
wawa pi telo suli tan tawa pi telo suli. 
ma sin pi tenpo ni li awen ala awen? mi 
sona ala. taso mi ken toki e musi ni: 


ma ala la, kalama ma li kama ala kama e 
kala? ala! kalama ma la, ma ala li kama 
ma. 


ma 


ma Kanpusi lon ma Wije lon ma Sonko 
lon ma Onkon lon ma Omun (Macao) 
lon ma Anku lon ma Nijon lon ma Palata 
lon ma Nepa lon ma Lanka. tan nanpa 
ni pi lipu tenpo la mi wile toki lili lon ma 
ale ni. mi wile e ni: sina tawa lili lon poka 
mi. mi wile open tan ma Malasija tan ni: 
tenpo ni la mi awen li pali lon ma ni. 


nanpa wan. ma Malasija 


ma Tawi en ma Intonesija la ma Mala- 
sija li lon insa. ona li jo e kipisi! pi ma 
Ponejo (Borneo) kin li lon poka pi linja 
pi meso? ma. tan ni la ona li ma seli. ona 
lijo e tenpo tu taso pi tenpo sike: tenpo 
seli en tenpo telo. ma tomo lawa pi ma 
Malasija li ma tomo Kuwala Lunpu. ma 
tomo ni li jo e kipisi pi tenpo pini, taso 

suli la ona li ma tomo sin li jo e tomo 
palisa suli mute. 


ma Malasija li pona tawa mi tan ni: jan 
pi ma ni li pona. en la ijo pona mute li 
lon. ijo wan pi pona mute li kule. kulu- 
pu jan en toki en nasin pi tenpo pini en 
nasin sewi mute li lon. jan Male en jan 
Sonko en jan Palata en jan pi kasi suli 
pi telo tawa li lon. nasin sewi Silami li 
nasin sewi nanpa wan. taso nasin sewi 
Puta en nasin sewi Palata kin li lon. jan 
pi ma Malasija li toki e toki Male e toki 
Inli. taso jan pi kulupu Sonko li toki e 
toki Sonko kin. jan pi kulupu Palata li 
toki e toki Tami (Tamil) kin. 


ma ni li jo e ijo mute pi pona lukin. ma 
lili pi insa telo suli en ma kasi suli pi 
telo sewi en ma tomo pi tenpo pini li 
lon. mi la ma tomo pona nanpa wan pi 
tenpo pini li tu: wan li ma tomo Jositan 


1 "kipisi" pi ijo li ijo lili pi ijo suli 
2 "meso" li pona ala, li ike ala, li 
lon insa pi ona tu. 


( 


(Georgetown). wan ante li ma tomo 
Melaka. ma tomo ni li epiku? a! ona 
li jo e tomo mute pi tenpo pini e kipi- 
si Sonko e kipisi Male e kipisi Palata e 
kipisi Inli (tenpo pini la ma Malasijia li 
ma weka pi ma Juke. ma Juke li jo e ma 
Malasija). kipisi Sonko pi ma tomo tu ni 
li pona li suli nanpa wan. tomo pi nasin 


m yo 

sewi mute kin li lon. tomo pi nasin sewi 
Puta pi nasin sewi Sonko pi nasin sewi 
Silami pi nasin sewi Palata pi nasin sewi 
Kolisu li lon. ona li sinpin pi pilin pona 
pi nasin ante. ni li pona mute mute a! 


nasin kulupu mute li lon, la moku ante 
mute li lon a! lon ale la jan li ken moku e 
moku Sonko e moku Male e moku Pala- 
ta e moku ante. ken la moku nanpa wan 
pi ma Malasija li moku Nasilema (nasi 
lemak). ona li pan walo li kasi palisa 
pi jelo laso li kili kiwen lili li kala lili pi 
telo ala li sike mama li ko namako. ona 
li pona mute a, taso ona li seli lili e uta. 
sina ken kama lon ma Malasija, la lili lili 
la o tawa lukin e ma ni: ma tomo Josi- 
tan, ma tomo Melaka, ma lili Pejensijan 
(Perhentian), ma kasi suli Taman Neka- 
wa (Taman Negara). kin la ante mute li 
lon. kin la o lukin moku e moku pi kule 
mute pi ma ni a! suli la o sona weka ala 
e ni: o moku e moku Nasilema! 


3 "epiku" li "pona mute a" 

ma musi nasa Kalaka pi 
telo wawa nasa 
tan jan Alonola 


tenpo pini la, ma tomo Kalaka la, jan 
lawa li wile pali e tomo pi pali wawa. 
tomo ni li pali e wawa mute kepeken ki- 
wen ike. tomo pi pali wawa ni li ike tawa 
jan mute pi ma tomo Kalaka. jan mute 
li tawa utala. ona li wile ala e tomo pi 
pali wawa ni. ni la, jan lawa li pini ala e 
tomo pi pali wawa. pona, tomo ni li pini. 
taso, ona li open ala e ona. tenpo pini 
la, tomo ni li ken pali e wawa mute, taso 
ona li open ala pali e wawa mute. 


kulupu lawa li wile weka e tomo ni. jan 
Enje (Hennie van der Most) li kama jo 
e ma pi tomo ni. jan Enje li pana e mani 
mute. taso, tomo ni en ma ni li suli. jan 
mute li toki e ni: ona li esun e ma ni ke- 
peken mani lili. 


ona li weka e ilo mute. ona li pali e ma 


toki 


toki musi pi pana waleja 
tan jan Jonatan 


toki! mi pali e toki musi mute kepeken 
nasin ni: mi kama jo e nimi tu wan pi 
ijo ni: nimi nanpa tu li sama pini pi nimi 
nanpa wan li sama open pi nimi nanpa 
tu wan. o lukin e ni: ...X x „nimi tu 
wan ni li nimi lawa pi toki musi. taso 
tenpo ale la nimi lawa li jo ala e waleja 
(ijo toki). tan ni la mi pali e toki musi pi 
pana waleja tawa nimi lawa ni. 


pakala kala kalama 


kala lili li lon telo li pilin pona. kipisi? 
tenpo la ona li tawa lon telo kepeken 
luka en *noka ona. kipisi tenpo ante la 
ona li moku e kasi “li lape. 


il "kipisi" pi ijo li ijo lili pi ijo suli 

musi nasa Kalaka pi telo wawa nasa lon 
ma ni. ma musi li pona tawa jan mute pi 
ma tomo Kalaka. 


ma musi la, tomo musi mute li lon. na- 
sin musi telo li lon. nasin musi ante li 
lon. tomo tawa telo li lon. ona li tawa la, 
jan li pilin nasa. taso, ijo suli li ni: tomo 
sike suli li lon. ona la, jan li tawa sewi lon 
poki lili. sewi la, ona li tawa sike! lukin pi 
sewi ona li pona mute! 


kin la, sina pana e mani la, sina li ken 
moku e telo mute mute, e moku mute 
mute. tomo lape suli li lon kin. pilin mi 
la, ma musi nasa Kalaka pi telo wawa 


kala suli li kama li wile moku e kasi ala 
li wile moku e kala ante. kala lili li lukin 
e kala suli li tawa lon monsi kiwen. kala 
suli li kama tawa kiwen. taso ona“ li 
lukin ala e kala lili. kama pi kala suli la 
kala lili li pilin monsuta?. ona li pali e 
pakala: monsuta la ona li toki "MU" a. 
ni li pakala suli tan ni: kala suli li kute li 
sonae ma pi kala lili. ona li kama tawa 
monsi kiwen kin li moku e kala lili. 

kala lili ante ~o awen e sina o lukin 
mute o pakala ala. 

pini 


nasin sin sina 


sina pali e nasin sin ijo. sina la nasin 


2 "pilin monsuta" li pilin ike 


nili pona mute. sina ken ponae pali 
sina kepeken nasin sin. sina jo e pilin 
ike ala, anu pilin ike lili taso. sina pilin 
pona. sina pali e musi mute tan ni: sina 
pali e nasin sin pona a. 

tenpo monsi la sina open toki e nasin 
sine pona pi nasin sin tawa jan ale. 
pan li toki kin: nasin sina li pona. ni 
asina awen toki tawa jan ale. nanpa 
tu kin la sina toki tawa jan ale. nanpa 
mute la ni li kin." jan ale li awen toki 
"pona"* taso kinda onali open pilin 
ike. tawa jan ante la nasin ni li pona ala 
li meso? taso. pilin ike li kama suli la 
jan ante li tawa weka. sina lon wan. jan 
ante li weka. ni li pana e pilin ike tawa 
sina kin. ni li ijo ike. 

"sina" lon toki musi ni li ken jan ale. o 
pona e jan ni kepeken toki. 

pini 


mama ma mani 


mama pi ma ale li palie ma. ona li 
kepeken e tenpo suno mute. pini la 
ona li pilin pona tan ma ona. soweli ma 


soweli lili en waso suli 
tan jan Anan 


tenpo pini wan la kasi palisa suli li lon ma 
kasi. 

soweli lili li tomo lon lupa pi kasi palisa 
ni. 

lupa ni li lon noka pi kasi palisa. waso suli 
litomo lon sewi pi kasi palisa. 

soweli pi kulupu poka li toki e ni tawa 
soweli lili: 

“waso suli ni li jaki li ike mute. ona li moli 
e soweli ale. o toki ala tawa ona.” soweli 
lili li lukin ala e waso suli. 

soweli lili li kama pilin ike tawa waso suli. 
tenpo suno nanpa tu la soweli lili weka. 
tenpo suno ni la soweli lili li lon tomo 
ona. 

soweli lili li kute e kalama tan lupa tomo. 
ona li open e lupa li lukin. soweli lili li 
lukin e sewi. 

waso suli li lon. 

waso ni li suli mute li kule wawa. ona li 


en jan ma en kasi ma li pilin pona. ona 
li tawa li moku li utala. tenpo la, soweli 
wan anu kasi wan li moli. taso ni li lon 
a. 

suno wan la mama ma li kama jo e mani 
mute tan ni: ona en mama ma ante li 
musi tan mani. 

mani ni li pana e pilin pona tawa mama 
ma. en “la, tan kon pona pi mama ma la, 
ona li wile pona e ma ale ona kepeken 
mani ona. 

ona li pana e moku mute tawa jan en* 
soweli. ona li pini e seli kasi e kon ma 
suli suli li pana e telo tawa kasi. ona li 
weka e ike ale. 

tenpo wan la jan en soweli en kasi li 
pilin pona. taso tenpo kama la, ni li lon: 
utala li weka la soweli mute mute li lon 
ma li jo e ma lili. ike tawa kasi li weka 

la kasi mute mute li lon kin. tenpo la, 
mani pi mama ma li weka. ni la tenpo 
nasa ike li lon. soweli en kasi ale li 

pilin ike tan mute ona. kipisi li moli tan 
pakala ma. 

pini 


3 "meso" li pona ala, li ike ala, li 
lon insa pi ona tu. Y A 


jaki ala. 
soweli lili li pilin utala li pilin ike. 

taso waso suli li toki e ni: 

“toki. tenpo pini la soweli ante li tawa 
tomo sina. sina weka la ona li pana e lipu 
tawa mi” 

waso suli li pana e lipu tawa soweli lili. 
soweli lili li toki e ni: “a pona tawa sina” 
waso suli li kama pona li kama suwi tawa 
soweli lili. 

soweli lili li kama sona e ni: 

“o kute ala e soweli ante. mi kama sona e 
ijo kepeken lukin mi.” 


12 


kijetesantakalu o! 
tan jan Ke Tami 


kije tesantakalu o 


tan jan 
Ke Tami 


4 


mi silelen e sina 


waso o 


noka o tawa 
tan jan Nowa 


noka ona li kalama 
kalama tan kiwen anpa 


PAKALA 


noka mute li kalama 
kalama tan monsi ona 


PAKALA 
PAKALA 
PAKAKALA 


noka ala li kalama 
ona li ken ala tawa 


noka ala li kalama 
alasa li pini a a 


PAKALA 
PAKALA 
PAKAKALA 


toki nasa 
tan jan Alonola 


mi pona tawa jan 
jan li wile e mi pona 
taso, mi ike tawa jan 
jan li wile ala e mi ike 


mi lon tenpo ale 


jan lili mute li pilin e ni: 

ona li pilin pona tan mi. 
taso, ona la, mi lili 
ona li wile e mi suli 


mi o lon tenpo ale 
mi lon ala la, 
ma li tawa sike ala a 
ma enjan li wile e mi 
maenjanojoemi 


seme li mi? 


jan poli 
jan pi pali toki jan Alonola 
jan Anan 
lon Jawin 
jan Jonatan 
jan Ke Tami 
jan Nowa 
jan Polo 
jan Sonatan 


jan pi pali sitelen jan Alonola 
jan Aki 
jan Simo 
jan Ke Tami 
jan Tenten 


jan lawa jan Keseke 
jan Sonatan 


jan pi lipu lukin jan Alonola 
jan Simo 
jan Keseke 
jan Sonatan 


jan pali ante jan Peja 
jan Alonola 


sina wile ala wile pali tawa lipu tenpo? 


o tawa lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 


FAO 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 


It's a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would I learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can | use Toki Pona? 


There is the offical Toki Pona book (The Language of Good) by Sonja Lang and 
there is her brand new Toki Pona dictionary. There are also many free courses 
online. Furthermore, there are YouTube videos and Memrise courses. 
Avery popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that's great! 
ISSN 2752-4639 

